Erstatter sametingsrådets forslag til innstilling:  
  
Sametinget mener Norden har lagt til rette for stor grad av mobilitet over landegrensene og det nordiske samarbeidet har bidratt til stor frihet til å jobbe, bo og leve på tvers av disse grensene. Det vil alltid være ting som kan forbedres for å gjøre livene enklere for befolkningen som krysser grensene mellom de nordiske landene.  
  
Sametinget mener det viktigste som kan gjøres i det nordiske samarbeidet, i et samisk solidaritetsperspektiv, er å sikre et minimum av samiske rettigheter på tvers av landegrensene. Dette vil gi økte rettigheter for samer i Finland og Sverige og gi større kraft til en allsamisk utvikling på tvers av landegrensene.  
Sametinget anmoder sametingsrådet om å starte opp arbeidet med å få ratifisert Nordisk samekonvensjon.